**F E L H Í V Á S**

**a Békés Megyei Büntetés-végrehajtási Intézet** parancsnoka (székhelye: 5700, Gyula, Béke sgt. 38.) felvételt hirdet a Biztonsági osztályon

**FEGYVERES BIZTONSÁGI ŐR**

beosztás betöltésére, teljes munkaidőben, határozatlan időtartamra.

**Feladata:**

A büntetés-végrehajtási intézet objektumvédelmi feladataiban való részvétel.

**A munkakörhöz tartozó főbb feladatok:**

* a büntetés-végrehajtási intézet területére történő be- és kiléptetés,
* a büntetés-végrehajtási intézet területére érkező gépjárművek be- és kiléptetése,
* objektumvédelem,
* járőrtevékenység.

**Amit nyújtunk:**

* határozatlan idejű munkaszerződés 3 hónap próbaidő kikötésével,
* munkabér jogszabály szerint,
* egyéb juttatások:
* évi bruttó 200.000.-Ft. cafeteria (SZÉP-kártya),
* útiköltség-támogatás (tömegközlekedési eszköz igénybevétele esetén 86%-ban vagy gépjárművel 15 Ft/km mértékben),
* egyenruházat (10M gyakorló öltözet FBŐ karjelvénnyel, felirattal),
* szabadság: 20 nap alapszabadság + életév alapján pótszabadság (1-10 nap),
* képzés tanulmányi szerződéssel.

**Meghirdetett pozíció:** Fegyveres biztonsági őr.

**Munkavégzés helye:** Békés Megyei Büntetés-végrehajtási Intézet.

**A jelentkezéséhez kérjük mellékelni:**

* a legfontosabb személyes adatokat és elérhetőséget is tartalmazó részletes szakmai fényképes önéletrajzot (jelenlegi és korábbi munkahelyek feltüntetésével),
* az állami és szakmai iskolai végzettséget, képzettségeket és idegennyelv-ismeretet igazoló okiratok másolatait,
* motivációs levelet és a beosztás ellátásával kapcsolatos feladatok teljesítésére vonatkozó szakmai elképzeléseit,
* hozzájáruló nyilatkozatát arra vonatkozóan, hogy a jelentkezési anyagot az elbírálásban résztvevők megismerhetik, abba betekinthetnek, valamint az abban foglalt személyes adatait a kiválasztási és esetleges felvételi eljárás során kezelhetik,
* önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot.

**A jelentkezés benyújtásának módja:**

Postai úton vagy személyesen **a Békés Megyei Büntetés-végrehajtási Intézet parancsnokanevére címezve, az intézet** székhelyének címére (5700 Gyula, Béke sgt. 38.). Kérjük a borítékon feltüntetni a munkakör megnevezését: „Fegyveres Biztonsági Őr”. Elektronikus formában a gyula.uk@bv.gov.hu e-mail címre kell eljuttatni.

A Fegyveres Biztonsági Őr beosztással kapcsolatban bővebb felvilágosítás kérhető – hivatali munkaidőben – Schriffertné Brányik Andrea bv. alezredes Személyügyi és szociális osztályvezetőtől az alábbi telefonszámokon: +36-66/362-165, +36-30/792-5641 vagy az NTG: 118-1500 hívószámon.

 **Hafenscher Csaba Zoltán bv. ezredes**

 **intézetparancsnok**